Diari Oficial de la Generalitat Valenciana


Sumari del DOGV 3135, del 03-12-1997 (1997/11303)

Notificació de la Resolució de 7 de juliol de 1997, del director general d'Arquitectura i Habitatge.
----------------------------------------------------------------------------------------------------

### Dades del document

Número de DOGV
:   3135

Data del DOGV
:   03-12-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/11286


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució de 7 de juliol de 1997, del director general d'Arquitectura i Habitatge. [97/A11725]
  
D'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor Vicente Pintor Fernández i a la senyora Amalia López Martínez la Resolució de 7 de juliol de 1997, del director general d'Arquitectura i Habitatge, que a continuació es transcriu:
  
"Examinat el recurs ordinari formulat pel senyor Vicente Pintor Fernández i per la senyora Amalia López Martínez en la sol·licitud de visat de contracte i ajudes econòmiques directes per a l'adquisició protegida d'un habitatge de preu taxat, en l'expedient 12/1T/0264/96/005.
  
Antecedents de fet
  
Primer
  
Els interessats, adquirents d'un habitatge de preu taxat, per mitjà de l'escriptura de compravenda de 25 d'octubre de 1995, van presentar en el Servei Territorial d'Arquitectura i Habitatge de Castelló una sol·licitud de visat de contracte i ajudes econòmiques directes el dia 8 d'agost de 1996.
  
Segon
  
En vista de la documentació presentada i d'acord amb el que estableix l'article 5 del Decret 113/96, de 5 de juny, del Govern Valencià, sobre actuacions protegibles en matèria d'habitatge (DOGV núm. 2.770 de 14 de juny de 1996), en concordança amb l'article 24.2. c. del Reial Decret 2.190/1995, de 28 de desembre, sobre mesures de finançament d'actuacions protegibles en matèria d'habitatge i sòl per al període 1996-1999 (BOE núm. 312 de 30 de desembre de 1995), el Servei Territorial va dictar una resolució que denegava les ajudes econòmiques sol·licitades per estimar que l'habitatge adquirit és de nova construcció, no està acollit a protecció oficial en primera transmissió i entre la data del certificat final i la data de sol·licitud de visat han transcorregut menys de dos anys.
  
Tercer
  
Contra la resolució esmentada, la part interessada va interposar un recurs ordinari quan pertocava i de la manera escaient, amb les al·legacions que consten en el recurs i que es donen per reproduïdes per a ser breus.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que fa a allò que disposen els articles 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV núm. 1547, de 21 de maig).
  
Segon
  
El que disposen els articles 107, 110, 114, 115, 116 i 117, de la Llei de Règim Jurídic de les Administracions Públiques i del Procediment Administratiu Comú, quant a l'admissió i tramitació del recurs ordinari.
  
Tercer
  
L'Ordre de 26 de setembre de 1995, del fins aleshores Ministeri d'Obres Públiques, Transports i Medi Ambient, per la qual es regula el tancament ordenat del sistema de finançament de les actuacions protegibles del Pla d'Habitatge 1992-1995, amb referència a la data límit de 16 d'octubre de 1995, obliga la Generalitat Valenciana, una vegada sobrepassats els objectius d'aquest i exhaurits els recursos que li havien sigut assignats, a adoptar mesures pròpies en relació amb el tancament esmentat.
  
Quart
  
En compliment d'aquest manament, l'article 2, paràgraf 3 de l'Ordre de 10 d'octubre de 1995, del conseller d'Obres Públiques, Urbanisme i Transports, per la qual es prenen mesures en relació amb el tancament abans esmentat, disposa que no es tramitaran les sol·licituds de HPT amb data posterior al 16 d'octubre de 1995.
  
Cinqué
  
El 28 de desembre de 1995 es va aprovar i publicar el Reial Decret 2.190/1995 sobre actuacions protegibles en matèria d'habitatge per al període 1996/1999. L'article 3.2 d'aquesta normativa estableix expressament que: "El Ministeri d'Obres Públiques, Transports i Medi Ambient satisfarà, a càrrec dels seus pressupostos, les subvencions i subsidis determinats en aquest Reial Decret en els casos en què les comunitats autònomes hagen reconegut el dret a aquestes ajudes en virtut de la pròpia normativa i en el marc del corresponent conveni amb el Obres Públiques, Transports i Medi Ambient".
  
En conseqüència, sense la subscripció del conveni marc entre l'administració central i l'autonòmica, no hi ha possibilitat de protegir les actuacions programades. Igualment, sense l'existència d'aquesta regulació autonòmica a què fa referència el text del Reial Decret no es pot possibilitar la utilització dels recursos convinguts amb el Ministeri de Foment.
  
Sisé
  
En la Conferència Sectorial de l'Habitatge, celebrada el dia 29 de gener de 1996, a Santander, es van subscriure els convenis marc entre cada comunitat autònoma i el Ministeri d'Obres Públiques tenint en compte els recursos econòmics que l'administració central destina per a cadascun dels territoris autonòmics.
  
Seté
  
El 5 de juny de 1996, la Comunitat Valenciana, una vegada analitzades les disponibilitats pressupostàries, els objectius prioritaris recollits en el conveni marc i, en especial, els compromisos adquirits a fi de diligenciar els expedients pendents de finançar que provenen del Pla 1992-1995, aprova i regula per mitjà del Decret 113/1996 les condicions d'accés a les ajudes públiques en les actuacions protegibles en matèria d'habitatge. Aquesta normativa estableix les noves situacions previstes per al període 1996-1999, així com el règim transitori d'aquells expedients sobrevinguts del pla anterior.
  
Vuité
  
De conformitat amb el que estableixen l'article 5.3 del Decret 113/96, de 5 de juny, del Govern Valencià, en relació amb l'article 24.2 c. del Reial Decret 2.190, de 28 de desembre, "per a poder sol·licitar el finançament qualificat d'habitatge de preu taxat s'haurà de complir: que entre la realització del contracte d'opció de compra, compravenda o adjudicació i la sol·licitud del visat d'aquest no hagen transcorregut més de dos mesos".
  
Nové
  
Així mateix, l'article 5.1 del decret autonòmic esmentat abans diu:
  
"1. Es considerarà adquisició protegit de preu taxat la compravenda o adjudicació si escau, dels següents tipus d'habitatges... b) els habitatges de nova construcció no acollits a protecció oficial en primera transmissió que, com a mínim, tinguen dos anys d'antiguitat des de la data de finalització d'obra certificat per un tècnic competent...", en concordança amb l'article 23.1.b) del Reial Decret 2.190/1995, de 28 de desembre, sobre mesures de finançament d'actuacions protegides en matèria d'habitatge i sòl per al període 1996/1999 (BOE núm. 312 de 30 de desembre de 1995).
  
Deu
  
En el cas que ens ocupa, examinada la documentació que hi ha en l'expedient es comprova:
  
1. Que la sol·licitud al·ludida en l'escrit dels recurrents, la presentació de la qual segons els interessats no va ser acceptada el 21 de novembre de 1995, no podia ser admesa a tràmit d'acord amb el que disposa l'article 2, paràgraf 3, de l'Ordre de 10 d'octubre de 1995, del conseller d'Obres Públiques, Urbanisme i Transports.
  
2. Que l'expedient no compleix les condicions per a poder acollir-se a cap de les disposicions transitòries del Decret 113/1996, de 5 de juny, del Govern Valencià.
  
3. Que l'expedient esmentat entra en el Pla d'Habitatge 1996-99, les al·legacions dels interessats no desvirtuen el fet que entre la realització del contracte d'opció de compra o adjudicació i la sol·licitud de visat d'aquest han transcorregut més de dos mesos, i que l'habitatge adquirit té una antiguitat menor de dos anys des de la data del certificat final d'obres a la data de sol·licitud de visat.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de normativa aplicable i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat pel senyor Vicente Pintor Fernández i la senyora Amalia López Martínez, contra la Resolució de 23 d'octubre de 1996, del Servei Territorial d'Arquitectura i Habitatge de Castelló, que queda confirmada.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de 2 mesos, comptadors des de l'endemà de la notificació d'aquesta.
  
Per a la interposició d'aquest recurs serà un requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que estableixen els articles 57.2.f (en relació amb la disposició addicional onzena de la LRJAP i PAC) i l'article 58 de la Llei Reguladora de la Jurisdicció Contenciosa Administrativa, de 27 de desembre de 1956; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que puga interposar qualsevol altre recurs que estime oportú.
  
València, 7 de juliol de 1997.- El director general d'Arquitectura i Habitatge: José María García Zarco.
  
Agència Tributària
  
Delegació de la Corunya